Eliška Krásnohorská

Eliška Krásnohorská (Praga, 1847ko azaroaren 18a – ibidem, 1926ko azaroaren 26a) txekiar idazle feminista izan zen. Karolina Světlák literaturan eta feminismoan sartu zuen.

Krásnohorskák poesia lirikoko eta literatur kritikako lanak idatzi zituen, baina ezagunagoa da haur literaturako bere lanengatik eta Aleksandr Puxkin, Adam Mickiewicz eta Lord Byron bezalako egileen itzulpenengatik.

Bedřich Smetanaren lau operaren eta Zdeněk Fibichen opera baten libretoak ere idatzi zituen. 1873an Zenské listy emakumeentzako aldizkaria sortu zuen eta 1912ra arte zuzendu zuen.

1890. urtean Minerva eskola sortu zuen Pragan, Austro-Hungariako Inperioko emakumeentzako bigarren hezkuntzako lehena. Hezkuntza txekieraz ematen zen.

Kategoria:Pragatarrak
Kategoria:Feministak
Kategoria:Txekiar Errepublikako idazleak
Kategoria:Txekiako itzultzaileak
Kategoria:Libretistak
Kategoria:Haur literaturako idazleak
Kategoria:Txekierazko idazleak
Kategoria:Pragan hildakoak